Sea Siesta | LekkeSlaap
Sea Siesta: Hooffoto's
Adres: Poplar-straat 75, Jeffreysbaai, 6330, Oos-Kaap
Sea Siesta is in die hartjie van Jeffreysbaai geleë, net 'n kort entjie se stap of ry van die strand af, en dit bied verblyf vir 7 mense. Die verblyf is nie toegerus vir selfsorg nie.
Daar is 3 slaapkamers en 3 badkamers beskikbaar. Gaste kan kies uit die volgende kamers, of ál 3 bespreek: 'n Hoofslaapkamer met 'n dubbelbed en 'n en suite-badkamer met 'n bad en stort, 'n tweede kamer met 2 enkelbeddens wat ook in 'n dubbelbed omskep kan word, en 'n derde met 3 enkelbeddens (1 stapelbed en 1 losstaande enkelbed). Laasgenoemde 2 kamers deel 'n badkamer wat 'n bad en 'n stort het. Die huis het ook 'n gemeenskaplike TV met DStv en WiFi wat gaste mag gebruik. Die kamers self is nie toegerus met TV's nie. Elke kamer het 'n skinkbord en ketel om tee of koffie te maak. Beskuit word ook voorsien.
'n Gemeenskaplike mikrogolfoond en yskas is beskikbaar vir gaste se gebruik, en gaste het toegang tot die lieflike tuin en swembad, waar hulle ook kan braai. Jeffreysbaai gaan egter onder streng waterbeperkings gebuk en dit is nie altyd moontlik om die tuin in topkondisie te hou nie weens die watertekort.
Die naaste strand is minder as 1 km ver en daar kan gaste heerlik uitspan, branderplankry, sandplankry en visvang. Daar is ook verskeie ander doendinge in die omgewing en Jeffreysbaai se Billabongwinkel is ook 'n groot trekpleister.
Gaste is welkom om die nabygeleë besienswaardighede soos die African Dawn-wildbewarea, Dolphin Beach-vermaaksentrum en Bloukransbrug-reksprong - die hoogste ter wêreld - 'n ent daarvandaan te besoek.
LW: Geen ekstra gaste tensy vooraf gereël en betaal.
4.8 uit 5van 9 resensies vir Sea Siesta
Poplar-straat 75, Jeffreysbaai, 6330, Oos-Kaap
Gaste dink Sea Siesta het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDI5NjcxNmQyLWJlMTItNGEyMC04ZDNiLWMwODAxNDRiNTQxMw?w=1440&h=960&fit=crop&auto=format Vanaf R900 per nag (vir 2 persone) 9 5 1 5 75 Poplar Street Jeffreys Bay 6330 Oos-Kaap 086 999 0018 14:00-19:00 10:00 -34.018735531102 24.922553715275